اوکتبرین 6-دا آذربایجان پرزیدنتی ایلهام علی یئو، فرانسا پرزیدنتی امانوئل ماکرون، آوروپا بیرلیگی شوراسی‌نین پرزیدنتی شارل میشل و ائرمنیستانین باش ناظیری نیکول پاشینیان آراسیندا پراگ-دا دؤرد طرف‌لی گؤروشون کئچیریلمه‌سی نظرده توتولور.
"آرمن پرس"ین خبرینه گؤره، پاشینیان "آوروپا سیاسی بیرلیگی‌نین ایجلاسیندا ایشتیراک ائتمک اوچون پراگ-ا گئدیرم. اورادا منیم، آذربایجان پرزیدنتی، فرانسا پرزیدنتی و آوروپا بیرلیگی شوراسی‌نین صدری آراسیندا دؤرد طرف‌لی گؤروشو پلانلاشدیریلیر" ایفاده‌لریندن ایستیفاده ائدیب.
قئید ائدک کی، اوکتبرین 6-دا پراگ-دا آوروپا سیاسی بیرلیگی لیدئرلری‌نین گؤروشو کئچیریله‌جک.
گؤروشده جمهور باشقانی رجب طیب اردوغانین دا ایشتیراکی گؤزلنیلیر.
ایجلاسین سونوندا رسمی آچیقلاما و یا رسمی قرارلارین قبول ائدیله‌جگی نظرده توتولمور.
